**Temnița iubirii...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-nfruptă sufletul din carnea ta,

Și se-ncălzește cu a ta suflare.

Iubirea-ți va fi chiar temnița mea,

În crunta, nemiloasa ei splendoare.

A te ruga înseamnă ați dori,

Să simți durerea, lacrima neștearsă.

Un munte de iubire de ar fi,

Tot ai mai vrea una nepământească.

În noapea asta voi fi gazda ta,

Să-ți aud plânsul, văd obrazul ud.

Privirile-ți cunosc părerea mea,

Și părțile ascunse, trupul nud.

Mă vizitează zilnic Dumnezeu,

În temnița străină și uitată.

Nu pot să-i spun că eu am fost ateu,

Cu dragostea de el ... sacrificată.

M-ai învățat să îl iubesc oricum,

(așa cum face el, cu fiecare).

Să merg pe drumul dânsului, cel bun,

Și-ntotdeauna eu să am răbdare.

Mă năpădesc frumoase amintiri,

Când ne rugam stingheri dar împreună.

Și săgetau râvniele trăiri,

Când ne vedea ținându-ne de mână.

De-acum m-am împăcat cu soarta mea,

(voi sta umil în temița-ți măruntă).

Și-oi aștepta timid iubirea ta,

Cu toate că ea pare o-ncrezută.

Brăila, octombrie 2017